b"\n_START_ARTICLE_\nHadsund Egnssamling\n_START_SECTION_\nBeliggenhed\n_START_PARAGRAPH_\nMuseet ligger i den nordlige del af Hadsund, ganske f\xc3\xa5 km fra midtbyen. Lige bag museet ligger Rosendalss\xc3\xb8en og Hadsund Dyrehave der en en lille gr\xc3\xb8n oase med d\xc3\xa5dyr, sika og geder._NEWLINE_Adgang med bil sker \xc3\xb8stfra via Gl. Visborgvej, Rosendals Alle, sydfra via N\xc3\xb8rregade, Rosendalsvej.\n_START_SECTION_\nNye forhold\n_START_PARAGRAPH_\nI for\xc3\xa5ret 2015 fik M\xc3\xb8llehistorisk Samling og Hadsund Egnssamling donation p\xc3\xa5 2,5 millioner kroner fra A.P. M\xc3\xb8ller og Hustru Chastine Mc-Kinney M\xc3\xb8llers Fond._NEWLINE_Projektet omfatter en ny tilbygning p\xc3\xa5 125 m\xc2\xb2 med nyt f\xc3\xa6lles indgangsparti for de to udstillinger, der deler samme adresse p\xc3\xa5 Rosendals All\xc3\xa9. Den nye bygning kommer til at rumme en ny reception og museumsbutik, undervisnings- og foredragssal, kontor og toiletter, herunder et handicaptoilet. Endelig skal g\xc3\xa5rdspladsen oml\xc3\xa6gges, hvilket vil \xc3\xb8ge tilg\xc3\xa6ngeligheden for handicappede. _NEWLINE_G\xc3\xa5rdspladsen med brosten er erstattes af en, funktionel museumshave med egen identitet og struktur, som skaber sammenh\xc3\xa6ng._NEWLINE_Den nye g\xc3\xa5rdsplads, er designet af landskabsarkitekt Hanne Egebjerg, rummer bl.a. en \xe2\x80\x9dleg- og l\xc3\xa6r\xe2\x80\x9d plads med vejrbestandige vandrender og sm\xc3\xa5 vandhjul, som b\xc3\xb8rn kan eksperimentere med.\n_START_SECTION_\nHistorie\n_START_PARAGRAPH_\nI 1962 blev der stiftet en museumsforening, valgt en bestyrelse samt givet tilsagn om huset i Vestergade 15, der ville blive til r\xc3\xa5dighed. Indtil da var effekterne, der var samlet af en familie i Hadsund, opbevaret flere steder i Hadsund. Bestyrelsen fandt et lokale, hvor alle effekterne kunne samles. Sogner\xc3\xa5dsformand Jens Rask var til stor hj\xc3\xa6lp, da han stillede det gamle Spr\xc3\xb8jtehus til Vandt\xc3\xa5rnet til r\xc3\xa5dighed. Museet blev indviet den 2. oktober 1962. I 1967 blev det halve af huset Vestergade 15 stillet til r\xc3\xa5dighed for museet._NEWLINE_I 1966 medvirkede museet ved udgravninger af de f\xc3\xb8rste glashytter i Danmark p\xc3\xa5 en mark i Glarg\xc3\xa5rde nord for Hadsund.\n_START_SECTION_\nVestergade\n_START_PARAGRAPH_\nI efter\xc3\xa5ret 1967 var udstillingen blevet flyttet fra Spr\xc3\xb8jtehuset til Vestergade 15. Den 2. oktober 1967 blev det nye museum indviet. I 1967 blev der fremlagt en plan for Hadsund Kommune s\xc3\xa5 kommunen skulle k\xc3\xb8be Rosendalsg\xc3\xa5rden og udleje den til Hadsund Egnsmuseum. Kommunen ville k\xc3\xb8be Rosendalsg\xc3\xa5rden og give tilsagn om at museumsforeningen kunne leje bygningerne for 1 krone om \xc3\xa5ret. Museumsforeningen skulle selv st\xc3\xa5 for vedligeholdelsen af bygningerne. Sidst i 60'erne gik museet helt i st\xc3\xa5, der blev ikke holdt bestyrelsesm\xc3\xb8der sidst i 60'erne._NEWLINE_I 1970 blev Hadsund Kommune (1937-1970) sammenlagt med Als Kommune og blev til Hadsund Kommune (1970-2006) i den anledning havde byen f\xc3\xa5et en ny borgmester, Tage Jespersen. Borgmesteren blev inviteret med til et m\xc3\xb8de, hvor museumsforening h\xc3\xa5bede p\xc3\xa5 at der komme i gang med museet igen. I for\xc3\xa5ret 1971 blev den anden del af huset i Vestergade 15 ledigt. I  juli 1971 \xc3\xa5bnede museet igen.\n_START_SECTION_\nRosendalsg\xc3\xa5rden\n_START_PARAGRAPH_\nI 1972 blev planen med Rosendalsg\xc3\xa5rden fra 1967 endelig til virkelighed, da Hadsund Egnsmuseum lejede bygningerne af Hadsund Kommune. Museet lejede bygningerne, der tidligere havde v\xc3\xa6ret farveri og spinderi og bestod af et stuehus med paptag lagt oven p\xc3\xa5 et sp\xc3\xa5ntag. Dertil h\xc3\xb8rte ogs\xc3\xa5 en vinkelbygning med pandepladetag. Dermed stod museet nu over for omfattende reparationer._NEWLINE_Rosendalsg\xc3\xa5rden havde fra 1962 til 1972 v\xc3\xa6ret ejet af Aars Jern & St\xc3\xa5l. Stuehuset var meget forfaldent og uden en eneste hel rude. Bygningerne var blevet brugt som lager. F\xc3\xb8r Aars Jern & St\xc3\xa5l i 1962 overtog bygningerne, var g\xc3\xa5rden i drift og i stalden var der h\xc3\xb8nseri. Mange store gaver blev givet til museet af fabrikant Harald Gade i K\xc3\xb8benhavn, der var f\xc3\xb8dt i Hadsund. Museet modtog kr. 200.000, som skulle bruges til restaurering af Rosendalsgaarden._NEWLINE_Renoveringen af stuehuset begyndte kort tid efter, og det gamle paptag blev udskiftet med et nyt eternittag med udh\xc3\xa6ng, og murv\xc3\xa6rket blev sandbl\xc3\xa6st udvendigt samt malet med plastikmaling. Vinduer og udvendige d\xc3\xb8re blev ogs\xc3\xa5 skiftet."